Diari Oficial de la Generalitat Valenciana


Sumari del DOGV 6633, del 19-10-2011 (2011/9989)

Notificació de la sentència dictada en el judici ordinari número 1012/2009.
---------------------------------------------------------------------------

### Dades del document

Número de DOGV
:   6633

Data del DOGV
:   19-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9989


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici ordinari número 1012/2009. [2011/9989]  
Judici ordinari 001012/2009-B  
De: La Caixa d'Estalvis de València, Castelló i Alacant, Bancaixa.  
  
Procuradora: Eva M.ª Pesudo Arenós.  
Contra: Ion Sultana.  
Procurador/a: -  
En aquest procediment ordinari seguit a instàncies de la Caixa d'Estalvis de València, Castelló i Alacant, Bancaixa contra Ion Sultana s'ha dictat la sentència, que, literalment, és com segueix:  
«Sentència número 186/2011  
Castelló de la Plana, 21 de setembre de 2011.  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist aquestes actuacions de judici ordinari número 1012/2009, promoguts per la procuradora dels tribunals Eva María Pesudo Arenós, en representació de Caixa d'Estalvis de València, Castelló i Alacant, Bancaixa, dirigida pel lletrat Óscar Mercé Semper, contra Ion Sultana, declarat en rebel·lia, d'acord amb els següents:  
  
Antecedents de fet  
Primer. La procuradora dels tribunals Eva María Pesudo Arenós, en la representació ja esmentada de Caixa d'Estalvis de València, Castelló i Alacant, Bancaixa, va presentar, el passat 22 d'abril de 2009, en el Deganat dels jutjats d'aquest partit, un escrit amb el qual promovia un judici ordinari, el qual, per torn de repartiment, va correspondre a aquest Jutjat, contra Ion Sultana, en base als fets i fonaments de dret que va tindre per convenient, i va demanar que es dicte sentència en la qual es condemne el demandat a pagar la suma de 3.068,37 euros, més els interessos al tipus pactat de demora i les costes.  
Segon. Una vegada admesa a tràmit la demanda, es va acordar donar a les actuacions la tramitació establida per al judici ordinari de conformitat amb l'article 249 de la Llei d'Enjudiciament Civil, en relació amb l'article 399 i concordants de la mateixa llei processal civil.  
Tercer. Citat a termini de forma deguda, el demandat no ha contestat, per la qual cosa ha sigut declarat en rebel·lia.  
Quart. Complits els tràmits prevists en l'article 414.1 de la Llei d'Enjudiciament Civil i d'acord amb el que disposa aquest precepte, es va convocar les parts a una audiència prèvia al judici, assenyalant-se per a tal fi el dia que es dicta aquesta resolució, a la qual no ha comparegut de forma deguda el demandat, limitant la part actora la prova a la documental i sol·licitant en conseqüència que, de conformitat amb l'article 429.8 de la Llei d'Enjudiciament Civil, es procedira a dictar sentència sense celebració de la vista, com així s'ha disposat.  
  
  
Fonaments de dret  
Primer. Exercita la mercantil Caixa d'Estalvis de València, Castelló i Alacant, Bancaixa (d'ara en davant Bancaixa), amb invocació dels articles 1.089, 1.091, 1.254, 1.255, 1.258, 1.108, 1.750 y 1.755 del Codi Civil, acció de reclamació d'una quantitat contra Ion Sultana, davant de l'incompliment pel demandat de les obligacions contretes en virtut del contracte de Tarjeta Visa.  
Els fets en què es fonamenta la demanda són, en essència: que la demandada va subscriure el 10 de juny de 2004 el contracte esmentat, aportat com a document 1, pel qual la mercantil actora s'obligava a facilitar-li la utilització de medis de pagament mitjançant el lliurament de targetes del tipus indicat en aquest, i, entre altres el titular s'obligava a mantindre en el compte associat un saldo suficient per a atendre el pagament de les operacions amb les targetes i les quotes, les comissions i els interessos quan aquests deutes siguen exigibles; l'incompliment d'aquesta obligació serà causa de resolució. Concretament es va convindre un límit de crèdit de 5.000,00 euros, pagador mitjançant amortitzacions mensuals de 150,00 euros, una quota per renovació de 25,00 euros, uns interessos sobre el saldo ajornat del 12%, uns interessos de demora del 18%, una comissió per impagament de 25,00 euros i, unes comissions per disposició d'efectius en xarxa o caixer del 2,50% amb un mínim de 2 euros en xarxa pròpia, del 4% amb mínim de 2,50 euros en xarxa Servired i del 4% amb mínim de 2,50 euros en xarxa aliena. El demandat no ha complit les seues obligacions, ja que no ha reemborsat en el compte i en les dates corresponents les disposicions efectuades, i així, l'1 de març de 2008 devia la quantitat de 3.068, 37 euros, coincident amb el saldo deutor del compte, com ho evidencien els càrrecs en el compte de la tarjeta, i també la liquidació efectuada per l'actora i el document fefaent notarial, adjunts a l'escrit de demanda com a documents 2 a 4. El demandat ha sigut requerit per al pagament mitjançant un burofax en data 20 de març de 2008 (document 5).  
Segon. Davant de l'acció exercitada per la part actora, el demandat s'ha limitat a una actitud passiva. Precisament, la no-compareixença de la part demandada en determina la declaració de situació de rebel·lia o la continuació d'aquesta en aquesta situació. cosa que no implica un reconeixement de les pretensions contingudes en la demanda i recau sobre l'actora la càrrega de provar la certesa dels fets de què ordinàriament es desprenga, segons les normes jurídiques que hi són aplicables, l'efecte jurídic corresponent a les pretensions de la demanda i de la reconvenció. No obstant això, tenint en consideració el voluntari i indolent procedir del demandat, que ha adoptat una conducta d'absoluta passivitat davant d'aquesta reclamació, així com la documental adjunta a l'escrit de demanda, que no ha sigut impugnada, cal considerar certs els fets de la demanda, i cal considerar que la quantitat reclamada en aquest procés és la que deu la demandada pel fet de no constar dades, fets o circumstàncies diferents de les presentades per l'actora i de les que es desprenguen fets extintius, impeditius o excloents del deute sol·licitat. En definitiva, la part actora ha acreditat de forma suficient, d'acord amb el que disposa l'article 217 de la Llei d'Enjudiciament Civil, els fets generadors dels venciments impagats, mentre que el demandat no han acreditat cap fet extintiu, excloent o impeditiu del naixement de l'obligació de pagament derivada de la subscripció del contracte que el vinculava amb l'actora.  
  
Aquest impagament de forma deguda i termini, faculta Bancaixa, de conformitat amb la condició general 20a del contracte, a la seua resolució i a reclamar l'import de les operacions efectuades fins a la data.  
Tercer. En conseqüència, havent complit la part actora les obligacions assumides, i havent incomplit el demandat les seues quan va deixar de pagar les amortitzacions vençudes, ha d'estimar-se resolt el contracte, de conformitat amb la condició general novena i procedir a condemnar a pagar el principal degut i els interessos remuneratoris i de demora produïts, en aplicació dels articles 1.100, 1.101, 1.091 y 1.258 del Codi Civil relatius a l'obligatorietat dels contractes i de les obligacions que en resulta i els efectes de l'incompliment.  
Quart. S'ha d'accedir a la pretensió de que els interessos de demora pactats al tipus del 18% es produïsquen sobre la quantitat total reclamada, que ja inclou els interessos de demora produïts fins a [...] euros des de la data de l'última liquidació realitzada, ja que,com s'exigeix en l'article 317 del Codi de Comerç, així s'ha convingut en l'estipulació general 17a.  
Cinqué. De conformitat amb l'article 394 de la Llei d'Enjudiciament Civil, havent-se estimat parcialment la demanda, no pertoca realitzar especial condemna a costes.  
  
Dispositiva  
Estime parcialment la demanda interposada per la procuradora dels tribunals Eva María Pesudo Arenós, en nom i representació de Caixa d'Estalvis de València, Castelló i Alacant, Bancaixa, contra Ion Sultana, i condemne el demandat a pagar a l'actora, la suma de tres mil seixanta-huit euros i trenta-set cèntims (3.068,37 euros), més els interessos al tipus pactat de demora del 18% i les costes.  
  
Notifiqueu aquesta resolució a les parts en els termes acordats, advertint-los que s'hi pot interposar un recurs d'apel·lació en contra, que es prepararà mitjançant un escrit dirigit a aquest Jutjat dins del termini de cinc dies hàbils des que es notifique i, amb els requisits de l'article 457 de la Llei d'Enjudiciament Civil. De conformitat amb el que disposa la disposició addicional 15a de la Llei Orgànica del Poder Judicial (introduïda per la Llei Orgànica 1/2009, de 3 de novembre), per a recórrer, la part recurrent haurà de constituir dipòsit per import de 50 euros, que es consignarà en el compte de consignacions d'aquest Jutjat, sense que puga tenir-se com a preparat el recurs si el dipòsit no estiguera constituït. Estan exempts de constituir el dipòsit: el Ministeri Fiscal, l'Estat, les comunitats autònomes, les entitats locals i els organismes autònoms dependents de tots ells.  
  
Aquesta és la meua sentència, de la qual es deixarà una testimoniança en les actuacions, que jutjant definitivament en primera instància pronuncie, mane i firme.  
Publicació. Aquesta sentència fou donada, llegida i publicada pel jutge que la subscriu, mentre celebrava audiència pública en el dia de la seua data, i assistit per mi, el secretari judicial. En done fe».  
  
I atés que el demandat esmentat, Ion Sultana, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 22 de setembre de 2011.- El secretari judicial: Alexandre Ros Ros.